open-index/open-wikipedia-markdown huggingface dataset:
ג'וליאן לואיס ג'ונס

**ג'וליאן לואיס ג'ונס** (באנגלית: **Julian Lewis Jones**; נולד ב-21 באוגוסט 1968) הוא שחקן וולשי.

## ביוגרפיה
במקור מאנגלסי,  אך מתגורר בנאנטגרדיג. הוא למד בקולג' הוולשי המלכותי למוזיקה ודרמה.  

## קריירה
ג'ונס הופיע בהפקות שונות בערוץ S4C בשפה הוולשית. בין היתר הגיש את תוכנית הדיג הפופולרית "*Sgota"* . 

בשנת 2009, הוא כיכב בסרט הדרמה של קלינט איסטווד, אינוויקטוס, בתפקיד ראש צוות שומרי הראש של נלסון מנדלה. 

בשנת 2010, הוא הופיע בסדרת הטלוויזיה שושלת טיודור  בתור מר רופר (שומר הפארק) בעונה הרביעית בפרק הראשון. באותה שנה הוא הופיע בסדרת הטלוויזיה הבריטית ספוקס בתור המרגל הרוסי ויקטור ברנשיק בעונה התשיעית בפרק השלישי. מ-2012 ואילך הופיע בסדרת הדרמה-קומדיה Sky One "סטלה" בתור קארל מוריס, ובשנת 2012 בפרק של סדרת הדרמה-קומדיה של ערוץ "BBC Two", "שגרירים" .

ג'ונס גילם את אטלן, מלך אטלנטיס, בסרט גיבורי העל "ליגת הצדק" בשנת 2017    ובגרסת הבמאי "ליגת הצדק: גרסת סניידר" בשנת 2021.

בשנת 2022 הופיע בפרק הראשון בסדרת הטלוויזיה "בית הדרקון" בתפקיד לורד קץ-סופה וראש בית באראתיאון בתחילת שלטונו של המלך וייסריז הראשון. דודה של הנסיכה ראיניז טארגאריין מצד אמה.

## חיים אישיים
ג'ונס הוא תומך בעצמאות וולס, והצטרף לארגון הא- פוליטי התומך בעצמאות וולס "YesCymru" ביוני 2020. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ולשים
קטגוריה:בוגרי המכללה המלכותית הוולשית למוזיקה ודרמה
קטגוריה:ולשים שנולדו ב-1968
כוחות האוויר של ארצות הברית באירופה ובאפריקה

**כוחות האוויר של ארצות הברית באירופה ובאפריקה** (באנגלית: **United States Air Forces in Europe – Air Forces Africa** ובקיצור **USAFE-AFAFRICA**) הוא פיקוד מרכזי בחיל האוויר של ארצות הברית המהווה את זרוע הביצוע האווירית של פיקוד אירופה ופיקוד אפריקה.

## היסטוריה
הפיקוד הוקם ב-1942 והתבסס במלחמת העולם השנייה על חיל האוויר השמיני של ארצות הברית. בתחילת המלחמה הקרה ריכז הפיקוד את מבצע התובלה לשבירת הסגר על ברלין. בשנים הבאות פעל הפיקוד להכשרה ושיתופי פעולה עם חברות נאט"ו ופריסת כוח אווירי אמריקאי במדינות שונות במערב אירופה.

במהלך מלחמת המפרץ נשלחו כוחות גדולים לסיוע במאמץ המלחמתי ולאחר מכן באכיפת האזור האסור לטיסה מעל עיראק. הפיקוד השתתף בהתערבות נאט"ו במלחמת בוסניה ובמבצע כוח מאוחד. במלחמת עיראק ובמלחמת אפגניסטן סיפק הפיקוד תמיכה לוגיסטית ומבצעית ללוחמה ולמאמצים ההומניטריים.

## ארגון
*חיל האוויר השלישי של ארצות הברית
****כנף הקרב 31** - ממוקמת בבסיס נאט"ו באביאנו באיטליה, מפעילה שתי טייסות מטוסי קרב F-16C/D פייטינג פלקון
****כנף בסיס האוויר 39** - ממוקמת בבסיס חיל האוויר אינג'ירליק, משימתה לתמוך ולהגן על נכסי ואנשי ארצות הברית ונאט"ו במרחב טורקיה.
****כנף הקרב 48** - ממוקמת בבסיס חיל האוויר המלכותי לייקנהית' באנגליה, מפעילה טייסות מטוסי קרב F-15C/D איגל, ו-F-15E סטרייק איגל וטייסות מסוקי חילוץ HH-60.
****כנף הקרב 52** - ממוקמת בבסיס האוויר ספנגדהלם שבגרמניה, מפעילה טייסת מטוסי קרב F-16C
****כנף התובלה האווירית 86** - מפקדתה בבסיס רמשטיין שבגרמניה, מפעילה טייסת מטוסי תובלה לוקהיד מרטין C-130J סופר הרקולס, טייסת מטוסי מנהלים, טייסת מטוסי גאלפסטרים 5 בבלגיה, טייסת מטוסי מנהלים בנמל התעופה שטוטגרט שבגרמניה, טייסת בסיס חיל אוויר בספרד, ובסיס באיים האזוריים
****כנף התדלוק האווירי 100** - ממוקמת בבסיס חיל האוויר המלכותי מילדנהול באנגליה, מפעילה טייסת מטוסי תדלוק אווירי בואינג KC-135
****כנף המשלוח האווירי 435**
****כנף המבצעים הקרקעיים 435** - ממוקמת בבסיס רמשטיין שבגרמניה
****כנף התמיכה הקרבית 501 -** מפקדתה ממוקמת בבסיס חיל האוויר המלכותי אלקונברי שבאנגליה, מפעילה מערכות שליטה ובקרה אוויריות, וכוללת גם יחידת שליטה בנורווגיה
****מרכז המבצעים האוויריים והחלל 603 -** מפקדתה ממוקמת בבסיס רמשטיין שבגרמניה, מספקת מערכות שליטה ובקרה אוויריות, סייבר וחלל לתמיכת כוחות פיקוד אירופה ופיקוד אפריקה
****כנף התובלה האווירית הכבדה, הונגריה -** ממוקמת בבסיס פאפה בהונגריה ומפעילה מטוסי בואינג C-17 גלובמאסטר III כחלק מיכולות התובלה האוויריות המשותפות של 10 מדינות נאט"ו ושתי שותפות לשלום
**להק המשלוח האווירי 449 - ממוקם בג'יבוטי וכולל מטוסי לוקהיד C-130 הרקולס
*האקדמיה לכוחות האוויר האירופאיים - חיזוק שיתופי הפעולה בין חיילות האוויר של נאט"ו ושותפות לשלום
*אקדמיית קיסלינג למש"קים
*מרכז הלוחמה של הפיקוד
*ארגון חיילות האוויר של אפריקה

## קישורים חיצוניים

* 

* אתר הפיקוד

קטגוריה:פיקודים מרכזיים של חיל האוויר של ארצות הברית
קטגוריה:פיקוד אירופה של ארצות הברית
קטגוריה:פיקוד אפריקה של ארצות הברית
זהרשטי

**זהרשטי** (ברומנית: **Zaharești**) הוא כפר הנמצא במחוז צ'רנוביץ שבאוקראינה.

## היסטוריה
ב-1900 נמנו בכפר 999 תושבים.

### יהודים
ב-1900 התגוררו בכפר עשרה יהודים בלבד, ובין שתי מלחמות העולם התגוררה בזהרשטי משפחה יהודית אחת. ב-1940, בנסיגתה של ממלכת רומניה מצפון בוקובינה בראשית מלחמת העולם השנייה לפנותו לטובת ברית המועצות, נלקחו לזהרשטי יהודים מהסביבה על ידי יחידות מהצבא הרומני בפיקודו של ואלריו קארפ. היהודים עונו במקום, נדרשו לחפור לעצמם קברים ולבסוף נורו למוות.

## קישורים חיצוניים

## הערות שוליים

קטגוריה:מחוז צ'רנוביץ: ערים
טוריאטקא

**טוריאטקא** (באוקראינית: **Турятка**, ברומנית: **Tureatca**) הוא כפר הנמצא במחוז המשנה צ'רנוביץ, מחוז צ'רנוביץ שבאוקראינה.

## היסטוריה
ב-1796 נבנתה בטוריאטקא כנסייה מעץ. ב-1941 טבחו הכוחות המזוינים של רומניה ביהודים שהתגוררו בכפר.

## קישורים חיצוניים

## הערות שוליים

קטגוריה:מחוז צ'רנוביץ: ערים
ראיין קור

**ראיין קור** (באנגלית: **Ryan Corr**; נולד ב-15 בינואר 1989) הוא שחקן אוסטרלי.

## ביוגרפיה
קור נולד במלבורן שבויקטוריה, אוסטרליה.. אביו הוא פיטר קור, המאמן הראשי של נבחרת אוסטרליה בכדורסל הנשים. ב-2009 סיים את לימודיו במכון הלאומי לאמנות דרמטית (NIDA). קור קיבל את מלגת הית' לדג'ר לשנת 2011. הוא היה מועמד לתואר רווק השנה של מגזין האופנה קליאו בשנת 2012.

## קריירה
הוא החל את קריירת המשחק שלו בגיל שלוש עשרה כששיחק בסרט "*Opraholic"*. הופעת הטלוויזיה הראשונה שלו הייתה בתוכנית הטלוויזיה האוסטרלית לילדים *The Sleepover Club* בתפקיד משנה. לאחר שהשלים את הצילומים בסדרה, הוא לוהק לתפקיד ראשי בתור שנג זמט בסדרת המדע בדיוני האוסטרלית לילדים *Silversun*. זמן קצר לאחר מכן, לוהק קור לתפקידי אורח רבים בסדרות טלוויזיה בהן כגון שכנים שכנים.

בשנת 2006, הופיע בעונה השנייה של סדרת הטלוויזיה "Blue Water High" ששודרה בטלוויזיה האוסטרלית בה היה לו תפקיד ראשי בשנת 2010, קור הופיע בפרקים האחרונים של הסדרה "Underbelly: The Golden Mile" בתור מייקל קאנאן והיהלו תפקיד חוזר בסדרת הטלוויזיה האוסטרלית הפופולרית "Packed to the Rafters", כשגילם את אחיינו של דייב רפטר, קובי ג'נינגס.

בשנת 2012 שיחק בסרט הקולנוע "לא מתאים לילדים" עליו זכה בפרס חוג מבקרי הקולנוע של אוסטרליה לשחקן הטוב ביותר בתפקיד משנה.

בשנת 2013, הוא הופיע בסרט המתח לנוער "6 Plots", וכיכב לצד ג'ון ג'ראט בסרט "Wolf Creek 2", סרט ההמשך לסרט האימה "Wolf Creek" מ-2013.

בשנת 2015, קור כיכב בסרט הדרמה הרומנטית של ניל ארמפילד "לחבק את הגבר", עיבוד לזכרונותיו של טימותי קוניגרייב משנת 1995 באותו השם. קור גילם את טימותי קוניגרייב מול קרייג סטוט שגילם את ג'ון קאלאו, שבתפקידי משנה משחקים גאי פירס, אנתוני לפאגליה, שרה סנוק, קרי פוקס וג'פרי ראש .

בשנת 2016, קור שיחק בסדרת הטלוויזיה "מבוקשות".

בשנת 2018, קור הופיע בתור ג'וזף בסרטה של הלן אדמונדסון "מריה מגדלנה".

בשנת 2022 החל לשחק בסדרת הטלוויזיה "בית הדרקון". בסדרה הוא מגלם את סר הרווין סטרונג, בנו הבכור של ליונל סטרונג ויורש הרנהל; הידוע בהיותו האיש החזק ביותר בשבע הממלכות ובכינוייו, "שובר העצמות".

## הרשעה בשימוש בהחזקת הירואין
במאי 2014, קור הואשם בהחזקת הרואין לאחר שנמצא עם שקית הקפאה שהכילה 0.26 גרם (פחות מ-1/100 אונקיה) של הסם בפרבר בונדי בסידני. לאחר שהודה בהחזקה, השחקן קיבל עונש מאסר על תנאי לשנה על התנהגות טובה ללא הרשעה. המעצר התרחש ימים ספורים בלבד לאחר שסבו של קור (שטס איתו כשנסע לעבודות משחק בילדותו) נכנס לתרדמת בעקבות התקף לב. קור הלך למלון, שם סוחר נתן לו שקית שהכילה הרואין ואמר, "הנה, קח את זה, אתה תרגיש טוב יותר". לדברי עורך דינו של קור, קור היה אסיר תודה על שנעצר, כי זה מנע ממנו להשתמש בסם, "שהוא אמר שמעולם לא ניסה". כפי שקור הצהיר מאוחר יותר, "מצאתי את עצמי במצב שבו הייתי נסער.... מישהו הציע לי משהו ו-200 מטר אחרי, עצרו אותי עם זה. זו הייתה טעות בשיפוט".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים אוסטרלים
קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטאות ומכללות באוסטרליה
קטגוריה:אוסטרלים שנולדו ב-1989
קונסטנטין באנו

**קונסטנטין ג'ורג'ה באנו** (ברומנית: **Constantin Gheorghe Banu**; 20 במרץ 1873 – 8 בספטמבר 1940) היה סופר, עיתונאי ופוליטיקאי רומני.

## ביוגרפיה
בתקופתו של באנו נחקק ברומניה "חוק הדתות", שצמצם את האוטונומיה שהוענקו לקהילות היהודיות ברחבי ממלכת רומניה.

## קישורים חיצוניים

## הערות שוליים

קטגוריה:שרי התרבות של רומניה
קטגוריה:חברי הפרלמנט הרומני
קטגוריה:חברי הסנאט של רומניה
קטגוריה:רומנים שנולדו ב-1873
קטגוריה:רומנים שנפטרו ב-1940
פריץ פבריציוס

**פריץ פבריציוס** (בגרמנית: **Fritz Fabritius**; 27 במרץ 1883 – 20 באוקטובר 1957) היה פוליטיקאי רומני-גרמני.

## ביוגרפיה
ב-1932 ייסד פבריציוס בטרנסילבניה את "תנועת העזרה העצמית" של הגרמנים ברומניה, שנקטה לא אחת קו אנטישמי. הלה שהה ברוב שנות כהונתו כראש "תנועת העזרה העצמית" בברלין, והיה ממזכיריו של רודולף הס.

## הערות שוליים

קטגוריה:ממלכת רומניה: פוליטיקאים
קטגוריה:רומנים במלחמת העולם השנייה
קטגוריה:גרמנים שנולדו ב-1883
קטגוריה:גרמנים שנפטרו ב-1957
כביש וולוקולמסקויה

**כביש וולוקולמסקויה** (ברוסית: **Волоколамское шоссе**) הוא רחוב במוסקבה. הוא עובר בצפון-מערב מוסקבה דרך הנפות העירוניות סוקול, שצ'וקינו, פוקרובסקויה-סטרשנבו ומיטינו. מחוץ למוסקבה, הוא עובר לכביש המהיר בעל אותו שם המוביל לעיר וולוקולמסק.

הכביש נוצר במחצית המאה ה-19 ומאז עבר מספר שדרוגים.

ב-1 בדצמבר 1941, עוצבות של הקורפוס הממונע ה-40 של הוורמאכט , בפיקודו של גנרל חיילי הפאנצר גאורג שטומה, עשו את הניסיון האחרון לפרוץ למוסקבה לאורך הכביש המהיר וולוקולמסק. מולם נצבו כוחותיו של הגנרל פאנפילוב, שהיו בנחיתות מספרית וכמעט חסרי ציוד צבאי, אולם התנגדותם העיקשת שלהם וכן מזג האוויר הקשה פעלו לטובתם והם הצליחו לבלום את האויב. המערכה הייתה סמל לגבורה בברית המועצות.

## אתרים ראויים לציון
* אצטדיון אוטקריטיה ארנה
* מכון התעופה של מוסקבה 
* מכון "הידרופרויקט" 
* האקדמיה לאמנות ותעשייה במוסקבה על שם סטרוגנוב 
* האוניברסיטה הממלכתית של מוסקבה לייצור מזון 
* הסוכנות הביו-רפואית הפדרלית
* רוסטך-סיטי

## קישורים חיצוניים

קטגוריה:מוסקבה: רחובות
קטגוריה:מוסקבה: כבישים
24 (אלבום)

***24*** הוא אלבום האולפן העשרים-וארבעה של הזמרת הישראלית שרית חדד. האלבום יצא לאור ב-4 בספטמבר 2022 בהוצאת חברת התקליטים שרית חדד הפקות.

## רקע והכרזה
ב-24 באוגוסט 2022 הודיעה חדד באופן רשמי על פרסום האלבום באמצעות חשבון האינסטגרם שלה. בנוסף לתאריך יציאתו פרסמה גם את עטיפתו. באותו הפוסט כתבה: "לאורך הקריירה שלי כתבתי פה והלחנתי שם אבל זו הפעם הראשונה שאני שותפה מלאה ביצירת כל האלבום, אני כותבת לכם את זה ומתרגשת כמו ילדה. אז ב-4 בספטמבר בעזרת השם ייצא האלבום המלא אבל עד אז לא מצליחה להתאפק ומשתפת אתכם בעטיפה החדשה". הסינגל הראשון מתוך האלבום, "אוהבת אותך", יצא לאור ב-25 באוגוסט. ביום הוצאת האלבום החלה לפרסם מדי שעה פוסט באינסטגרם שלה המספר על אודותיה של כל רצועה ותהליך כתיבתה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שרית חדד
קטגוריה:אלבומים בעברית
קטגוריה:אלבומים בהוצאה עצמית
קונצרט האסם

**קונצרט האסם** (באנגלית: **The Barnyard Concert**) הוא סרט הנפשה קצר אמריקאי שיצא בשנת 1930, כחלק מסדרת סרטי "מיקי מאוס". זהו הסרט הקצר ה-17 של מיקי מאוס שהופק ושני באותה השנה.

## עלילה
מיקי מאוס מנצח על מופע תזמורתי בחווה הכולל חתולים, כלבים, סוסים, פרות, חזירים ועזים. הלהקה מנגנת את האוברטורה מתוך "משורר ואיכר" של פרנץ פון סופה בהנחייתו של מיקי. חלק מהחיות מוצאות את עצמן בקונפליקט - הנגינה בטובה של הכלב מטרידה את הפאה נכרית של החזיר המנגן בחצוצרה ועז שמכה חזיר אחר, שנתקע בשלבי הסולם, בקשת הכינור שלו. מיקי יוצר מוזיקה על ידי משיכת זנבות של חזירונים היונקים מאימם, וסוס מתופף על חלקה האחורי של פרה. בסוף הסרט, מיקי - שנמאס לו להיות מוטרד על ידי זנבה של הפרה - קושר את הזנב לגיגית מים, והפרה מעלה ושופכת את הגיגית על ראשו של מיקי. מיקי רועד ומייבב בעוד הקונצרט מסתיים.

## הפקה
זהו הסרט הראשון הכולל סוס ופרה אשר יתפתחו בהמשך להיות הוראס הורסקולר וקלרבל הפרה, שניים מחברי צוות המשנה המוקדם של מיקי. לאף אחד מהם אין קווים, או את התלבושות שהם יאמצו אחר כך, אבל הדמיון ברור. אין בסרט דיאלוג.

חלק מההנפשה בסרט קצר זה תעשה שימוש חוזר בסרט הקצר "הניצול" משנת 1931.

זהו הופעתו הראשונה של מיקי כמנצח, הוא יחזור לתפקיד זה בסרטים בהמשך, ובראשם "קונצרט הלהקה" (1935) ו"שעת המוזיקה" (1942).

מיקי ישוב למוזיקה של פרנץ פון סופה בסרט "שעת הסימפוניה", כאשר הוא מנצח על האוברטורה "הפרשים הקלים".

## ביקורת
בספרו "הסרטים של מיקי: סרטי הקולנוע של מיקי מאוס", הייס גרוב כותב: "למרבה הצער, בשלב זה, עדיין היו לאנימטורים בעיות עם העיניים של מיקי: בתקריב אחד במיוחד הם ממוקמים בצורה מביכה בפניו. בעוד כמה סצנות אחרות, מיקי עדיין חסר מאפיינים. הרגעים הכי טובים שלו הם כשהוא מתעמת עם חזיר שמנגן פעם אחר פעם צליל שגוי בחצוצרה וכשהוא מוטרד על ידי זנבה של פרה".

צוין שהסרט הזה הוא דוגמה מוקדמת לקלישאה הקולנועית של מנצח הנוגע בשרביט שלו על דוכן הנגינה כדי לציין בפני התזמורת שהשיר עומד להתחיל, פעולה שלעולם לא מתרחשת בפועל בביצוע קונצרטים. מיקי מבצע את הפעולה שוב כשהוא מתפקד כמנצח ב"קונצרט הלהקה".

כמו כן צוין השימוש בהומור "ארצי" בחצר האסם, כאשר סרט זה משמש דוגמה לתחושת הנאותות המתפתחת של סדרת מיקי מאוס. בספרו "Screen", ג'יי.פי. טלוט ציין: "הפרות - כמו גם עולם האסם וההומור שהם מרמזים - לא ממש נעלמות. במקום זאת, הם הופכים לאט לאט לקונבנציונליות, כמו האישיות של קלרבל הפרה המתפתחת בהדרגה, למשל. בסופו של דבר הם נהיות לבושות בצניעות, העטינים שלהם מוסתרים בקפידה מתחת לחצאיות, שמלות ומדים, אפילו תפקידיהם הנרטיביים השתנו, כפי שניתן להעריך בקלות על ידי השוואה בין הנושאים הדומים של 'קונצרט האסם' משנת 1930 ו'קונצרט הלהקה' מ-1935. בראשון, עטיניה של פרה מנגנת בחלילית משתלשלים בחזית, מהווים מכשול כאשר מיקי מנסה להוביל את התזמורת הכפרית שלו, בעוד שהחלק האחורי של פרה אחרת הופך לכלי עבור המתופף. באחרון, כל נגני בעלי החיים הם נגנים לבושים במדים מסודרים ונראים מוזיקאים ממושמעים, ובמקום להוביל לסצנה או לבלוט, הם נדחקים יותר ויותר לרקע או למרחבים השולים של הסרטים".

כתב העת "Motion Picture News" ב-5 ביולי 1930 פרסם: "מיקי מאוס מנצח על תזמורת המורכבת מחיות אסם שונות, האוברטורה "משורר ואיכר" מתנגנת מתחילתה ועד סופה. יש בו מספיק בדיחות טובות כדי לשמור על הצחקוקים בקצב קבוע".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:סרטי שחור-לבן אמריקאיים
קטגוריה:סרטי קומדיה אמריקאיים
קטגוריה:מיקי מאוס
לואיזה גוטשד

**לואיזה אדלגונדה ויקטוריה גוטשד** (בגרמנית: **Luise Adelgunde Victorie Gottsched**; נולדה בשם **קולמוס** ב-11 באפריל 1713 – 26 ביוני 1762) הייתה משוררת, מחזאית, מסאית ומתרגמת גרמנייה, ונחשבת לאחת ממייסדות הקומדיה התיאטרלית המודרנית בגרמנית.

## ביוגרפיה
היא נולדה בדנציג (גדנסק), פרוסיה המלכותית. במהלך חייה, נחשבה לאחת האינטלקטואליות המובילות באירופה ואחת הנשים האינטליגנטיות ביותר של זמנה.

היכרותה עם בעלה, המשורר והסופר יוהאן כריסטוף גוטשד, נוצרה כששלחה לו כמה מיצירותיה. הוא התרשם כנראה, והתכתבות ממושכת הובילה בסופו של דבר לנישואים. לאחר נישואיה, המשיכה לואיזה לכתוב ולפרסם והייתה גם עוזרת נאמנה לבעלה בעבודתו הספרותית.

## יצירותיה
לואיזה גוטשד כתבה כמה קומדיות פופולריות, שהטובה בהן היא Das Testament, ותרגמה את "Rape of the Lock" מאת אלכסנדר פופ (1744) ויצירות אחרות, אנגליות וצרפתיות. לאחר מותה ערך בעלה את "'Sämtliche kleinere Gedichte" שלה עם זכרונותיה (1763).

## קישורים חיצוניים

## הערות שוליים

קטגוריה:משוררות גרמניות
קטגוריה:מחזאיות
קטגוריה:מתרגמות
קטגוריה:מסאיות
קטגוריה:ילידות 1713
קטגוריה:מחזאים גרמנים
קטגוריה:משוררים גרמנים
קטגוריה:מתרגמים גרמנים
קטגוריה:מסאים גרמנים
קטגוריה:ילידי 1712
קטגוריה:נפטרות ב-1762
קטגוריה:נפטרים ב-1762
מורשת המשפט בישראל

**מורשת המשפט בישראל** היא עמותה הפועלת להעלאת התודעה והידיעה בדבר הזיקה בין מקורות המשפט העברי לבין המציאות כאן והיום. העמותה עוסקת במחקרים ובפרסום ספרים, וכן בעריכת סמינרים, ימי עיון והשתלמויות לאנשי מקצוע, שופטים ומשפטנים, במערכת החינוך ולקהל הרחב.

## תולדות העמותה
בשנת 1981 הוקמה העמותה ביוזמת משרד המשפטים במטרה לפעול להתאמת חוקי המדינה ופסיקות בית המשפט לערכי המשפט העברי. עם מייסדי העמותה נמנים: שופטי בית המשפט העליון לשעבר יצחק קיסטר וחיים כהן, מבקר המדינה לשעבר יצחק טוניק, הפרופסורים יצחק טברסקי ושמא פרידמן, והעסקן הציוני אלפונסו צבע. החוקר הראשי של העמותה הוא הרב פרופ' נחום רקובר,

העמותה מוציאה לאור ספרי מבוא וספרי עזר להנגשת מקורות המשפט העברי ויישומו כיום, ומחקרים בנושאים שונים. לעמותה מספר חוקרים המוציאים לאור ספרים העוסקים בנושאים משפטיים ומשווים בין המשפט הישראלי ומשפט העברי. פרויקט הדגל המחקרי של העמותה הוא סדרת הספרים חוק לישראל, בעריכתו של פרופ' רקובר, ואשר על כותביה נמנים מטובי החוקרים בתחום המשפט העברי. עניינה של הסדרה הוא "עריכה שיטתית ועדכנית של המשפט העברי כיסוד לחקיקה ולפסיקה על סדר חוקי מדינת ישראל", במסגרת הסדרה יצאו עד כה 11 מחקרים.

בתחום הסמינרים, המתקיימים בשיתוף משרד המשפטים, נערכו למעלה מ-90 סמינרים בנושאים משפטיים אקטואליים. ימי עיון, סדנאות ומשפטים מבוימים נערכו על ידי העמותה ובמערכת החינוך, בכיתות העליונות של החינוך הממלכתי והממלכתי-דתי, בהם לומדים התלמידים נושאים המשיקים בין משפט ומוסר, ולאחר מכן נערך משפט פומבי בו התלמידים הם הסניגורים, הקטגורים והשופטים. כמו כן העמותה מקיימת כנסי-מחקר בינלאומיים בהם משתתפים מומחים ומשפטנים מכל רחבי העולם.

בשנת ה'תשס"ז הוקמה הוועדה המייעצת של "מורשת המשפט בישראל", עליה נמנים מלומדים בעלי שם ואישי ציבור, ובהם: פרופ' ישראל אומן, פרופ' אלן דרשוביץ', פרופ' אלי ויזל, עו"ד ד"ר יעקב וינרוט, השופט צבי טל, סר זלמן כהן, הרב ישראל מאיר לאו, פרופ' נחום לאם, עו"ד פרופ' דוד ליבאי, עו"ד פרופ' יעקב נאמן, שיח' ד"ר עבד אל-האדי פאלאצי, פרופ' ארווין קוטלר ופרופ' אהרן קירשנבאום.

## פרסומים
לאורך השנים הוציאה העמותה פרסומים רבים, ביניהם:
* סדרת חוק לישראל - 11 כרכים על: שומרים, שכירות ושאילה, ערבות, נזיקין, עשיית עושר ולא במשפט, השבת אבידה, שיתוף נכסים, נאמנות בנכסים, פגמים בחוזה, שליחות, משכון ומשכנתא, אפוטרופסות.
* מורה דרך במקורות המשפט העברי (1983)
* ניבי תלמוד (1990)
* אוצר המשפט - מפתח ביבליוגרפי של המשפט העברי (מהדורה מקוונת)
* המשפט העברי בחקיקת הכנסת (1988)
* המשפט העברי בפסיקת בתי המשפט (1989)
* זכות היוצרים במקורות היהודיים (1991)
* איכות הסביבה - היבטים רעיוניים ומשפטיים (1993)
* שלטון החוק בישראל (1989)
* גדול כבוד הבריות - כבוד האדם כערך על (1998)
* לשילובו של המשפט העברי (1999)
* מסירות נפש - הקרבת היחיד להצלת הרבים (2000)
* מטרה המקדשת את האמצעים (2000)
* ההגנה על צנעת הפרט (2006)
* תקנת השבים - עבריין שריצה את עונשו (2007)
* סודו של המשפט העברי – צדק משפט יושר ורחמים (2019)
* המותרות בתקנות הקהילות – הדאגה לחלש והמאבק בראוותנות (2022)

## קישורים חיצוניים
* 
* 
* ספרים ומחקרים של "מורשת המשפט בישראל" באתר דעת

## הערות שוליים

קטגוריה:חוקרי משפט עברי
קטגוריה:מכוני מחקר בישראל
קטגוריה:מכוני מחקר תורניים
לוק טיטנסור

**לוק ג'יימס טיטנסור**  (באנגלית: **Luke James Tittensor** נולד ב-3 בנובמבר 1989) הוא שחקן אנגלי הידוע בעיקר בזכות תפקידו כקרל גלאגר בסדרת הטלוויזיה " לגדול בלי בושה" (תפקיד שחלק עם אחיו התאום, אליוט טיטנסור ) ותפקידו כדאז עדן באופרת הסבון "אמרדייל".

## קריירה
לוק טיטנסור ואחיו התאום, אליוט, הופיעו באופרת הסבון "ברוקסייד" .

בעונה הראשונה של סדרת הטלוויזיה המשודרת בערוץ 4, "לגדול ללא בושה" האחים טיטנסור חלקו את התפקיד של קרל גלאגר. אליוט המשיך לשחק את התפקיד של קארל לאחר שלוק עזב את הסדרה.

לוק הופיעה לראשונהבאופרת הסבון "אמרדייל", ב-2003. הוא המשיך לשחק בסדרה עד אפריל 2009, אז בוטל חוזהו עקב הרשעה פלילית.

בשנת 2010, טיטנסור גילם את תלמיד גיי קונור בסדרת הטלוויזיה "ווטרלו רואד" .  הוא הופיע בפרק של הסדרה "נפגעים" בינואר 2011  ושיחק את התפקיד של ניית'ן בפרק הראשון של סדרת הדרמה "The Body Farm" בספטמבר 2011. 

בשנת 2012, גילם טיטנסור את דמותו של ליאם בסדרת הטלוויזיה הולבי סיטי.  טיטנסור הופיע בסדרת הטלוויזיה "מלחמת העולם שלנו" בתור פאדי קנדי בשנת 2014.  כמו כן בשנת 2014, הוא גילם את היפוליט בסרט "מאדאם בובארי ". 

טיטנסור שיחק בפרק של הסדרה *Moving On* במרץ 2014. 

בשנת 2022 הופיע בפרק בסדרת הטלוויזיה בית הדרקון. בסדרה הוא משחק לצד אחיו והם מגלמים תאומים וחברים במשמר המלך של המלך וייסריז הראשון.

## חיים אישיים
לוק הוא אחיו התאום הזהה של אליוט טיטנסור.

## הרשעה פלילית
ב-23 במרץ 2009, הודה לוק באשמת חבלה חמורה נגד נער בן 16 ללא שם ברוצ'דייל ב-15 בפברואר 2008, שהותירה את הקורבן עם שבר בלסת.  חוזהו באופרת הסבון "אמרדייל" הופסקה באפריל 2009 עקב הרשעתו, כאשר הופעתו האחרונה בסדרה התרחשה באותו חודש. ב-29 באפריל 2009, נדון טיטנסור לתשעה חודשי מאסר על תנאי בגין התקיפה. הוא גם חויב להשלים 200 שעות עבודות שירות ולשלם פיצויים של 1,000 פאונד לקורבן. 

## קישורים חיצוניים

## הערות שוליים

קטגוריה:תאומים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1989
אזוביקה אוקצ'וקו

**אַזוּבִּיקה גודסון אוֹקֵצ'וּקוּ** (באנגלית: **Azubuike Godson Okechukwu**; נולד ב-19 באפריל 1997) הוא כדורגלן ניגרי המשחק בעמדת הקשר בריזספור.

## קריירה
אוקצ'וקו נולד וגדל בניגריה, ובאמצע עונת 2012/2013 החל לשחק בקבוצת הבוגרים של ביילסה יונייטד הניגרית. באוגוסט 2015 עבר לשחק בייני מלטיאספור מליגת המשנה הטורקית. ב-19 באוגוסט 2018 נרכש תמורת שני מיליון אירו על ידי פירמידס מליגת העל המצרית. בינואר 2019 הושאל לריזספור הטורקית עד לתום העונה. באוגוסט 2019 הושאל לעונה אחת לאיסטנבול בשאקשהיר, ובתום העונה זכה עם הקבוצה באליפות הראשונה בתולדותיה.

באוגוסט 2020 נרכש אוקצ'וקו על ידי בשאקשהיר תמורת 1.5 מיליון אירו. ביולי 2021 הושאל לסיוואספור. בינואר 2022 הושאל לייני מלטיאספור עד לתום העונה.

### קריירת נבחרות
ב-29 במרץ 2016 ערך את הופעתו היחידה בנבחרת ניגריה הבוגרת, כשעלה כמחליף ושיחק 26 דקות בהפסד נבחרתו 0–1 ל במסגרת משחקי מוקדמות גביע אפריקה לאומות 2017.

אוקצ'וקו היה בסגל נבחרת ניגריה האולימפית במשחקי אולימפיאדת ריו דה ז'ניירו ב-2016, בה זכתה הנבחרת במדליית הארד, ושיחק בכל משחקי הנבחרת בטורניר מלבד אחד, ממנו הושעה בשל צבירת כרטיסים צהובים.

## תארים
;איסטנבול בשאקשהיר:
* אליפות (1): 2019/2020

;הנבחרת האולימפית של ניגריה:
* אולימפיאדת ריו דה ז'ניירו: מדליית ארד (2016).

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני ייני מלטיאספור
קטגוריה:כדורגלני ריזספור
קטגוריה:כדורגלני איסטנבול בשאקשהיר
קטגוריה:כדורגלני סיוואספור
קטגוריה:כדורגלני נבחרת ניגריה
קטגוריה:ניגרים שנולדו ב-1997
קטגוריה:כדורגלנים ניגרים באולימפיאדת ריו דה ז'ניירו (2016)
קטגוריה:זוכי מדליית ארד אולימפית ניגרים: כדורגל
עדה ואלרי טל

**עדה ואלרי טל** (15 באוגוסט 1936 – 14 באוקטובר 1994) הייתה שחקנית קולנוע ישראלית, מחלוצות הטרנסג'נדריות בישראל. נחשבת לשחקנית הקולנוע הטרנסג'נדרית הראשונה בישראל.

## ביוגרפיה
ואלרי טל נולדה בבוקרשט שברומניה בשם סרג'ו ואלרי. בשנת 1964 עלתה לבדה לישראל ושם הזדהתה כגבר הומוסקסואל והשתלבה בקהילה הלהט"בית בישראל. היא נהגה לארח בדירתה ארוחות שישי מדי שבוע, אליהן היו מגיעים להט"בים רבים שלא היה להם מקום אחר לאכול בו.

בשנת 1970 עברה ניתוח להתאמה מגדרית בבית החולים אסותא ובחרה בשם **עדה ואלרי טל**, ששילב את שם המשפחה עמו נולדה יחד עם שמה של אחת משחקניות התיאטרון הנערצות עליה, עדה טל. לאורך חייה, מיעטה ואלרי טל לדבר על עברה והייתה מגיבה בזעם לשאלות בנושא על מנת שאלו לא יוציאו אותה מהארון ללא הסכמתה.

ואלרי טל עבדה כחשפנית וכמארחת בבר 51 בתל אביב תחת שם הבמה "לולה פרו פרו", ושם הכירה בשנת 1984 את הבמאי עמוס גוטמן והמחזאית עדנה מזי"א. השניים ליהקו אותה לדמותה של אפולוניה גולדשטיין בסרט בר 51, שהתבססה בחלקה על דמותה של ואלרי טל, ודירתה גם שימשה לצילומי הסצנות בכיכובה. ואלרי טל עבדה עם גוטמן, שהעריץ אותה וקרא לה "דיווה", גם בסרטיו חימו מלך ירושלים וחסד מופלא.

בנוסף השתתפה ב-1986 בתוכניות האירוח "סיבה למסיבה" עם לילית נגר וב"סופשבוע" בהנחייתה של רבקה מיכאלי, ששודרו ב.

עם השנים, ולאחר פרסומה בקולנוע, הפכה ואלרי טל לאושיית תרבות תל אביבית, כיכבה בסרטי סטודנטים רבים, ואף הופיעה בתיאטרון הסמטה ביפו.

תפקידה הידוע האחרון היה בשנת 1994, בטלנובלה "ספיר" (שכתב וביים אוהב פלנץ), בה שיחקה לצדם של רוזינה קמבוס, אביתר לזר, אורי רביץ ושולה חן. הסדרה שודרה בערוץ 2.

## חיים אישיים
באוגוסט 1970 נישאה ואלרי טל ליעקב ארוך, טכנאי שיניים ממשפחה ממוצא יווני צעיר ממנה בעשור, שהכירה במועדון שבו הופיעה. בכתבה שפרסמה ואלרי טל במגזין העולם הזה תחת השם **עדה ארוך** באותה שנה היא גוללה בגוף ראשון את סיפור היכרותם. לדברי ואלרי טל בעלה היה "הומוסקסואל מסוג ביסקסואלי", ואף על פי שקיבל בהתחלה את זהותה המגדרית כאישה, לאחר שעברה את הניתוח להתאמה מגדרית וכן בלחץ משפחתו, שלא ידעה לא על נטיותיו המיניות ולא על עברה של ואלרי טל, חזר בו מדעתו. לאחר גירושיה חזרה עדה לשם משפחתה המקורי ולא שבה לדבר על עברה וחייה האישיים.

ב-14 באוקטובר 1994, ערב יום כיפור, נפטרה ואלרי טל ממחלת לב. לאחר הנתיחה שלאחר המוות, במהלכה גילו הרופאים את דבר היותה טרנסג'נדרית, הפרטים על עברה פורסמו בציבור ועוררו סערה תקשורתית. סערה נוספת התחוללה לאחר מכן, כאשר התגלה כי כל רכושה של ואלרי טל הושלך לרחוב מדירתה ונלקח על ידי עוברים ושבים.

## הנצחה
ואלרי טל מונצחת במסגרת פרויקט לולה, ששמו הוא מחווה לשם הבמה בו נודעה בתקופת עבודתה בבר 51.

## קישורים חיצוניים

* 
* 
* 
* 

## הערות שוליים

קטגוריה:להט"ביות ישראליות
קטגוריה:טרנסג'נדריות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות ילידות רומניה
קטגוריה:שחקני קולנוע וטלוויזיה ישראלים
קטגוריה:שחקנים להט"בים ישראלים
קטגוריה:טרנסג'נדרים ישראלים
קטגוריה:ישראלים ילידי רומניה
קטגוריה:עולים בשנות ה-1960
קטגוריה:עולות בשנות ה-1960
קטגוריה:נשים הקבורות בבית הקברות ירקון
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-1994
קטגוריה:ישראלים שנפטרו ב-1994
אירוסטאר (כטב"ם)

[ממוזער|האירוסטאר במצעד צבאי ב[אזרבייג'ן|אזרבייז'ן]]

**אירוסטאר** (באנגלית: **Aerostar**) הוא כלי טיס מוטס מרחוק (כטמ"ם) טקטי למשימות סיור ואיסוף מודיעין מתוצרת אירונאוטיקס, חברה-בת של רפאל, הכטב"ם הראשון פרי פיתוחה. הכטב"מים טסו כ־250,000 שעות טיסה ברחבי העולם. כלי טיס מסוג אירוסטאר הופעלו על ידי צה"ל.
## היסטוריה
### פיתוח
עד תחילת 1995 חברת אירונאוטיקס הייתה חברה קטנה לתחזוקת מל"טים של יחידת נחשון שבה עבדו 5 אנשים. עד שמשה כספי עובד החברה המציא פתרון המהפכני - מחשב מרכזי שמפעיל את כל מערכות האוויוניקה של המל"ט. עד להמצאתו של כספי היו במל"טים תת־מערכות בקרה נפרדות לאופטיקה, לתקשורת, לחשמל ולניווט, שעליהן פיקד מחשב מרכזי. כספי איחד הכל למערכת אחת וכך חסך במשקל המל"ט - וכתוצאה מכך במחירו.

### שירות בצה"ל

## מפעילים
* 
* 
* 
* 
* 
* 

## קישורים חיצוניים
* Aerostar, באתר אירונאוטיקס 

## הערות שוליים

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:אירונאוטיקס
חוקת אוסטריה (1849)

**חוקת מרץ** או **חוקת האצטדיון** (בגרמנית: **Märzverfassung** או **Stadionverfassung**) הייתה חוקה שהוכרזה ברחבי האימפריה האוסטרית ב-4 במרץ 1849, בעקבות אביב העמים ומהפכת 1848 בהונגריה. החוקה, בין השאר, העניקה אמנציפציה ליהודים באוסטריה.

## תוכן
עם כותבי החוקה הראשיים נמנה פליקס, נסיך שוורצנברג. בהקדמה של החוקה, ניסח פרנץ יוזף הראשון, קיסר אוסטריה, את המניעים שהובילו לניסוח החוקה. בין הנימוקים שלו כתב הקיסר כי מטרתה של החוקה היא להביא ייצוג שווה לכל הלאומים באימפריה, ובכך להפוך אותה לסובלנית יותר כלפי מיעוטים.

## הערות שוליים

קטגוריה:אביב העמים
קטגוריה:האימפריה האוסטרו-הונגרית
קטגוריה:חוקות לפי מדינה לשעבר
צ'ודיי

**צ'ודיי** (באוקראינית: **Чудей**, ברומנית: **Ciudei**) הוא כפר הנמצא במחוז צ'רנוביץ שבאוקראינה.

## היסטוריה
ב-1900 נמנו בכפר 2,594 תושבים.

### יהודים
תחת שלטון האימפריה האוסטרו-הונגרית התגוררו 520 יהודים בצ'ודיי, ופעלו בה ארגון ביקור חולים ותלמוד תורה. ב-1940 נסוגה ממלכת רומניה מצפון בוקובינה בראשית מלחמת העולם השנייה כדי לפנותו לטובת ברית המועצות. במהלך הנסיגה נתקל הכוח הצבאי הרומני הנסוג בפיקודו של ואלריו קארפ ביהודים שיצאו מהכפר לקבל את בואו של הצבא האדום מוקדם מדי, וברשותם הדגל האדום. קארפ הורה לחייליו להתעלל ביהודים ולרוצחם. ביולי 1941, עם פרוץ מבצע ברברוסה, חוליית חיילים של צבא רומניה ערכה טבח באוכלוסייה היהודית. ליחידות נלוו במעשי הטבח איכרים מקומיים. בטבח נספו כ-450 יהודים.

## לקריאה נוספת
* 

## קישורים חיצוניים

## הערות שוליים

קטגוריה:מחוז צ'רנוביץ: יישובים
שיר הרוק

"**שיר הרוק**" (בכתיב מלא: שיר הרווק) הוא המיני-אלבום השלישי של הזמרת הישראלית גילה אדרי. את האלבום הוציאה בשנת 1966 לאור חברת התקליטים התקליט חיפה. הגרסה הצרפתית שלו, "Bachelor Song", פורסמה בהוצאת דיסקוויס ווג. בניגוד להוצאותיה הקודמות כול רצועות האלבום היו חדשות.

## רשימת רצועות

## הערות שוליים

קטגוריה:מיני אלבומים מ-1966
קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
פלונטר (שיר)

"**פלונטר**" הוא סינגל של הלהקה הישראלית "התקווה 6", שיצא לאור ב-2 באוגוסט 2021.

## רקע וכתיבה
השיר נכתב והולחן בשיתוף פעולה בין סולן הלהקה עמרי גליקמן למעבד והמפיק סתיו בגר. השיר עוסק בגבר ואישה המנהלים מערכת יחסים פגומה אשר נגררת רק מכוח ההרגל. הגבר מנסה להסביר לאישה שהקשר שלהם הפך כבר מזמן לפלונטר.

השיר יצא מלווה בקליפ אנימציה מבית סטודיו אינסייט.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שנכתבו על ידי סתיו בגר
קטגוריה:שירים שהולחנו על ידי עמרי גליקמן
קטגוריה:שירים שהולחנו על ידי סתיו בגר
קטגוריה:שירים שהופקו על ידי סתיו בגר
קטגוריה:סינגלים בהוצאת הליקון
כל ילדה היא פרח

"**כל ילדה היא פרח**" הוא המיני-אלבום הרביעי של הזמרת הישראלית גילה אדרי. את האלבום הוציאה בשנת 1966 לאור חברת התקליטים התקליט חיפה, והוא נחשב ליצירה המוזיקלית החדשה האחרונה של אדרי. כל שיריו, פרט למוביל, היו גרסות כיסוי: "בובת קש" גרסת כיסוי ל-"Poupée de cire, poupée de son" של פראנס גל, "לטקיס" ל-"Let Kiss" של גודרון ג'נקינס ו"יום גשם" ל-"So Deep Is The Night" של קן דוד.

## רשימת רצועות

## הערות שוליים

קטגוריה:מיני אלבומים מ-1966
קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
מפרצון צפינה

**מפרצון צפינה** או **צפינה קוב** או **זאליב צפינה** (באנגלית: **Tsepina Cove**; בבולגרית: **залив Цепина**) הוא מפרצון בחוף המזרחי של האי רוברט באיי שטלנד הדרומיים, שבאנטארקטיקה.

רוחב פתחו של מפרצון צפינה הוא קילומטר אחד; עומק כניסתו אל תוך היבשה 850 מטרים.

פתחו של מפרצון צפינה מצוי מדרום לסלע גאליצ'ה, המצוי למול נקודת סומוביט.

המפרצון ממוקם מצפון לנקודת באטולייה.

## היסטוריה
### מיפוי אזור המפרצון

אזור המפרצון מופה לראשונה על ידי סוקרים בולגרים שנת 2009.

### מקור השם

לשון היבשה נקראת על שם העיר צפינה שבדרום בולגריה.

## קישורים חיצוניים
* תצלום לוויין של אזור המפרצון, תוך סימון אתרים נוספים באזור באתר copernix

צפינה
צפינה
הקורפוסים המשותפים של הכוחות המזוינים של ספרד

**הקורפוסים המשותפים של הכוחות המזוינים של ספרד** (בספרדית: **Cuerpos Comunes de las Fuerzas Armadas Españolas**) הם מערך מיוחד בכוחות המזוינים של ספרד המאגד תחתיו ארבעה קורפוסים שונים שמספקים שירותים ספציפיים לאנשי הכוחות המזוינים: קורפוס המשפט הצבאי, המבקר הצבאי, הרפואה הצבאית והלהקות הצבאיות.

## היסטוריה
המערך הוקם בהדרגה במהלך שנות ה-80 של המאה ה-20, כאשר הוחלט לאחד עוד ועוד שירותים צבאיים תחת פיקוד משותף אחד. ב-1985 הוכפף קורפוס המבקר למרותו של המערך. ב-1988 אוחד עמו קורפוס המשפט, וב-1989 אוחדו עמהם קורפוס הרפואה והלהקות הצבאיות. המערך כפוף ישירות למזכירות משרד ההגנה.

## קישורים חיצוניים
* 

* מידע באתר משרד ההגנה

קטגוריה:הכוחות המזוינים הספרדים
כמו פעם (אלבום של גילה אדרי)

"**כמו פעם**" הוא אלבום האוסף הראשון והיחידי בדיסקוגרפיה של הזמרת הישראלית גילה אדרי. את האלבום הוציאה בשנת 2013 לאור חברת התקליטים הליקון. הוא כולל שירים מארבעת המיני-אלבומים ואלבום האולפן הקודמים שלה.

## רשימת רצועות

## הערות שוליים

קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
קטגוריה:אלבומי חברת הליקון
1962 באסטרונאוטיקה

בערך זה מצוינים אירועים בולטים שהתרחשו במהלך שנת 1962 ונוגעים לתחום האסטרונאוטיקה.

## אירועים בולטים
שמאל|ממוזער|200px|אלן שפרד, אמריקאי ראשון בחלל
במהלך הנשה בוצעו 81 שיגורים, 59 (73%) מהם בוצעו על ידי ארצות הברית.
* 26 באפריל – ארצות הברית שיגרה חללית "אריאל 1" בריטית, בריטניה היא המדינה השלישית שבבעלותה יש חללית.
* 10 ביולי – ארצות הברית שיגרה לוויין תקשורת ראשון Telstar למסלול סביב כדור הארץ, למחרת התבצע בעזרתו שידור טלוויזיה טרנס-אטלנטי חי ראשון בין ארצות הברית ובריטניה.
* 11 באוגוסט – שיגור ווסטוק 3 על ידי ברית המועצות לראשונה בן אדם שהה בחלל מעל ליממה.
* 27 באוגוסט – שיגור חללית "מארינר 2" לכיוון ונוס. ב-14 בדצמבר החללית עברה במרחק של כ-33 אלף ק"מ מכוכב הלכת ושיגרה נתוני מדידות שונות.
* 29 בספטמבר – ארצות הברית שיגרה חללית קנדית "Alouette 1" ובכך קנדה הייתה המדינה השלישית שתכננה ובנתה חללית.

## [[טיסה תת-מסלולית]]
במהלך השנה בוצעו מספר טיסות במסלול זה:
*מאות שיגורים בוצעו על ידי ארצות הברית כולל שיגור מאויש עם אלן שפרד
* עשרות שיגורים בוצעו על ידי ברית המועצות
* 39 שיגורים בוצעו על ידי צרפת
* 20 שיגורים בוצעו על ידי הממלכה המאוחדת
* 4 שיגורים בוצעו על ידי יפן
* 3 שיגורים בוצעו על ידי קנדה
* שיגור בודד בוצע על ידי אוסטרליה
* שיגור בודד בוצע על ידי לבנון

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי השמיים

## סיכומים שנתיים
### לפי מדינה

### לפי אתר שיגור

### לפי מסלול

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
אליפות אירופה בכדורגל עד גיל 21 - 1982

**[[אליפות אירופה בכדורגל עד גיל 21]] - 1982** הייתה המהדורה השלישית של אליפות אירופה לנבחרות צעירות שמארגנת אופ"א. הטורניר התקיים בין ה-23 בפברואר ל-24 במאי 1982. שמונה הנבחרות המעפילות התמודדו, החל משלב רבע הגמר ועד לשלב הגמר, במתכונת בית-חוץ, ללא מארחת וללא משחק על מקום שלישי.

נבחרת אנגליה זכתה בטורניר בפעם הראשונה בתולדותיה, לאחר שגברה בשלב הגמר 5–4 על גרמניה המערבית בסיכום שני המפגשים.

## מוקדמות
שלב המוקדמות החל בשנת 1980, בהשתתפותן של 26 נבחרות צעירות. הנבחרות שהשתתפו בטורניר חולקו לשמונה בתים, בני שלוש או ארבע נבחרות כל אחד. הבתים התבססו בעיקרם על בתי מוקדמות מונדיאל 1982, עם מספר שינויים בשל נבחרות שהשתתפו במוקדמות היורו ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר. מחצית מהנבחרות שהעפילו לטורניר הגמר עשו זאת לראשונה בתולדותיהן (גרמניה המערבית, צרפת, פולין וספרד).

## הנבחרת שהעפילו

1 ב**מודגש**: זכתה בטורניר

## תוצאות הטורניר

### רבע הגמר
#### משחק ראשון

----

----

----

#### משחק שני

----

----

----

### חצי הגמר
#### משחק ראשון

----

#### משחק שני

----

### הגמר
#### משחק ראשון

#### משחק שני

## פרסים
### שחקן הזהב
בתואר **שחקן הזהב**, הניתן לשחקן המצטיין בטורניר, זכה **[[רודי פלר]]**, חלוץ נבחרת גרמניה המערבית שכבש ארבעה שערים בטורניר.

### מלך השערים
**שישה שערים**
*  פייר ליטבארסקי

**ארבעה שערים**
*  רודי פלר

**שני שערים**
*  חורן חובניסיאן
*  ז'אן-לואי זאנון
*  מארק הייטלי
*  גארי אואן
*  פול גודארד
*  איגור גורינוביץ'

## קישורים חיצוניים
* דף הטורניר באתר הרשמי של אופ"א 

1982
קטגוריה:תחרויות כדורגל ב-1982
ג'אנלוקה גאטאנו

**ג'אנלוקה גַאֶטַאנוֹ** (באיטלקית: **Gianluca Gaetano**; נולד ב-5 במאי 2000) הוא כדורגלן איטלקי המשחק בעמדת הקשר ההתקפי בקליארי.

## קריירה
גאטאנו נולד במטרופולין של נאפולי, ובשנת 2011 החל לשחק בקבוצת הנוער של נאפולי.

ב-2016 הפך גאטאנו לשחקן הצעיר בהיסטוריית המועדון שחותם על חוזה מקצועני. לאחר שבעונת 2018/2019 מונה לקפטן נבחרת הנוער, כבש 22 שערים והוסיף 8 בישולים בכל המסגרות, החל המאמן קרלו אנצ'לוטי לזמן אותו לנבחרת הבוגרת.

ב-13 בינואר 2019 ערך את הופעת הבכורה שלו בקבוצה הבוגרת, בניצחון 2–0 על ססואולו בקופה איטליה. ב-12 במאי 2019 ערך את הופעת הבכורה שלו בסרייה א', בניצחון קבוצתו 2–1 על ספאל. לאחר המשחק יצאה סבתו לחגוג עם בנמ משפחתה ברחובות נאפולי, ומתה בשל אירוע לבבי לאחר שנקלעה לוויכוח עם שכן בשל הרעש שהקימו. ב-10 בדצמבר ערך את הופעת הבכורה שלו בליגת האלופות, בניצחון קבוצתו 4–0 על גנק הבלגית במסגרת שלב הבתים.

ב-21 בינואר 2020 הושאל לקרמונזה מהסרייה ב' עד לתום העונה. ב-16 בפברואר כבש את שערו הראשון בקריירה המקצוענית ובישל שער נוסף בניצחון קבוצתו 5–0 על טרפאני קלצ'ו. ב-18 בספטמבר 2020 הוארכה השאלתו לעונה נוספת, וב-31 באוגוסט 2021 הושאל לקבוצה לעונה נוספת, ובתום העונה העפיל עם הקבוצה לסרייה א'. בסך הכל שיחק גאטאנו 84 משחקים במדי הקבוצה בסרייה ב', בהם כבש 15 שערים ובישל 10 נוספים.

ב-1 בפברואר 2024 הושאל לקליארי עד לסוף העונה. ב-30 באוגוסט 2024 הושאל לקליארי שוב לעונה אחת עם אופציית רכישה.

## תארים
**נאפולי**
* אליפות איטליה: 2022/2023

## קישורים חיצוניים

## הערות שוליים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני נאפולי
קטגוריה:כדורגלני קרמונזה
קטגוריה:כדורגלני קליארי
קטגוריה:נאפולי: אישים
קטגוריה:איטלקים שנולדו ב-2000
בראד קופר (קצין)

**צ'ארלס בראדפורד "בראד" קופר השני** (באנגלית: ** Charles Bradford "Brad" Cooper II**; נולד ב-12 באוגוסט 1967) הוא קצין בדרגת אדמירל בצי ארצות הברית המכהן כמפקד פיקוד מרכז של ארצות הברית.

## ביוגרפיה
קופר נולד בצפון וירג'יניה. ב-1989 סיים לימודי תואר ראשון בכלכלה באקדמיה הימית של ארצות הברית והתגייס לצי.

שירת כקצין בסיירת נושאת הטילים המונחים "USS Thomas S. Gates (CG 51)", בנושאת המטוסים דווייט אייזנהאואר (CVN-69), במשחתת "USS Fitzgerald", בסיירת "USS Anzio (CG 68)" ובסיירת "USS Vicksburg (CG-69)"

פיקד על המשחתת "USS Russell (DDG-59)" (בשנים 2006–2008) ועל סיירת נושאת הטילים המונחים "USS Gettysburg (CG 64)" (בשנים 2013–2015). כמו כן שירת בלשכת מזכיר ההגנה של ארצות הברית ובמשרד הרשות המבצעת של הנשיא, במטה פיקוד אפריקה, במטה צי האוקיינוס השקט, כיועץ לשר הפנים של אפגניסטן ובמטה הצי.

כאדמירל מונה בספטמבר 2016 למפקד כוחות הצי בקוריאה הדרומית, בינואר 2018 מונה למפקד קבוצת התקיפה השביעית, ביוני 2019 מונה לראש הלשכה המשפטית של הצי, וביוני 2020 מונה למפקד ספינות השטח של פיקוד כוחות צי ארצות הברית. במאי 2021 מונה למפקד הצי החמישי והכוחות הימיים בפיקוד מרכז. בפברואר 2024 מונה לסגן מפקד פיקוד מרכז. באוגוסט 2025 מונה למפקד הפיקוד. במסגרת תפקידו מפקד על הכוחות האמריקאיים המשתתפים במבצע שאגת הארי.

קופר בעל תואר שני במודיעין אסטרטגי מאוניברסיטת המודיעין הלאומי .

## קישורים חיצוניים

* ביוגרפיה באתר הצי
* 
;מפרי עטו:
* 

## הערות שוליים

קטגוריה:אדמירלים בצי ארצות הברית
קטגוריה:בוגרי האקדמיה הימית של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי הצי החמישי של ארצות הברית
קטגוריה:מעוטרי מדליית השירות המצוין של הצי
קטגוריה:מעוטרי כוכב הארד
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד מרכז של ארצות הברית
קטגוריה:אמריקאים שנולדו ב-1967
ג'ודי ריד

**ג'ודי וודפורד ריד** (באנגלית: **Judy Woodford Reed**; 1826–1905) הייתה ממציאה אפרו-אמריקאית מוושינגטון די סי, שנחשבת לאישה האפרו-אמריקאית הראשונה שנרשם על שמה פטנט אמריקאי. הפטנט של ריד הוא פטנט מספר 305,474 עבור מכשיר שהוא שיפור למערבל המזון שהיה קיים כבר. המכשיר מיועד לערבב בצק בצורה אחידה, ולאחר מכן לשמור עליו מכוסה עד השימוש. הבקשה לפטנט הוגשה ואושרה ב־23 בספטמבר 1884.

## ביוגרפיה
מעט ידוע על ג'ודי וודפורד ריד. היא מופיעה לראשונה במרשם התושבים האמריקאי בשנת 1870 כאישה בת 44, תופרת בעיירה פרדריקסוויל פריש, ליד שארלוטסוויל וירג'ינה במחוז אלבמה ארצות הברית. היא מופיעה יחד עם בעלה אלן, גנן וחמשת ילדיהם.

עשר שנים לאחר מכן ב־1880 אלן וג'ודי ריד עדיין חיים בווירג'יניה, כאשר גם נכדם חי איתם.

מתישהו בין 1880 לשנת 1885 אלן ריד נפטר וג'ודי ריד, שכינתה עצמה אלמנתו של אלן ריד, עברה לווושינגטון די סי שם חיה עם ילדיה ונכדיה ברחוב 1906.

לא סביר להניח שג'ודי ריד ידעה קרוא וכתוב, או אפילו לחתום את שמה, היא ובעלה רשומים במרשם התושבים כאנאלפביתים. עד שנת 1863 היה זה לא חוקי לעבדים אפריקאיים ללמוד קרוא וכתוב, ואילו שלמדו קרוא וכתוב או לימדו קרוא וכתוב היו נענשים עד גזר דין מות.

מעבר לרישומים הללו אין עוד מידע שידוע לנו על ג'ודי ריד, ההערכה היא כי היא האישה האפרו-אמריקאית הראשונה שרשמה על שמה פטנט, אך אין אינדיקציה לגזע ברישומי הפטנטים האמריקאים, ונשים לעיתים חתמו בראשי תיבות על מנת להימנע מזיהוי.

האישה הראשונה שחתמה בשמה על פטנט אמריקאי היא שרה גוד בשנת 1885, לאחריה רשמה פטנט מרים בנג'מין.

ידוע לנו כי הייתה שחורת עור מכיוון שב־14 בספטמבר 1924 קיים דיווח על מותה של אשה שחורה, עקרת בית, בשם אליזבת (ריד) סמית' שנולדה בשרלוטוסוויל וירג'יניה והייתה בתם של אלן ריד וג'ודי וודפורד.

## הפטנט של ג'ודי ריד
הפטנט של ג'ודי ריד הוגש ואושר ב־23 בספטמבר 1884 בנוכחות שני עדים לואיס מקנזי וג'ון אמבלר סמית'. היא חתומה עליו באות X, כיוון שלא ידעה קרוא וכתוב.

הוא סווג כמכשיר מכני הכולל מכשיר ערבוב והשטחה נייד. הפטנט היה שיפור של מערבל בצק קיים. המכשיר של ריד הצליח לגרום לבצק להתערבב בצורה שווה כאשר הוא נע בין שני מערוכים דקים אשר גורמים לבצק להתערבב. לאחר מכן הבצק עובר לכלי קיבול המגן עליו כאשר הוא נשאר מכוסה 

## ראו גם
* פטנט מספר US305474A

## הערות שוליים

קטגוריה:אמריקאים ילידי וירג'יניה
קטגוריה:אפרו-אמריקאיות
קטגוריה:המצאות במאה ה-19
קטגוריה:ממציאות אמריקאיות
קטגוריה:אפרו-אמריקאים
קטגוריה:אמריקאיות שנולדו ב-1826
קטגוריה:אמריקאים שנולדו ב-1826
קטגוריה:אמריקאיות שנפטרו ב-1905
קטגוריה:אמריקאים שנפטרו ב-1905
SGS (חברה שווייצרית)

**** (בעבר: **Société Générale de Surveillance**) היא תאגיד רב-לאומי שמרכזו בז'נבה שבשווייץ, המספק שירותי פיקוח, אימות ובחינה בשלל תחומים. החברה מעסיקה 96,000 עובדים ב-2,600 משרדים ומעבדות בעולם.

השירותים העיקריים של החברה כוללים פיקוח ואימות של כמות, משקל ואיכות של סחורות, בדיקת איכות של מוצרים ובדיקת עמידתם בתקנים ובהוראות אסדרה.

## היסטוריה
החברה נוסדה בשנת 1878 ברואן שבצרפת, על ידי אנרי גולדסטוק, מהגר צעיר יהודי מלטביה. בעזרתו של מקסוול שפינגטון הוא לווה כסף מידיד אוסטרי, לשם הקמת שירות פיקוח על משלוחי תבואה בנמל רואן, שבעת המעבר בנמל נפגעו מגנבות ומסיבות נוספות. החברה בחנה ואימתה את המשלוח, בהיבטי כמות ואיכות, יחד עם היבואן. העסק צמח במהירות, ותוך שנה מיום הקמתו נוספו לו סניפים בנמלי לה האבר, דנקירק ומרסיי.

בשנת 1915, במהלך מלחמת העולם הראשונה, החברה, בראשות ז'אק סלמנוביץ שהיה חתנו של גולדסטק, העבירה את משרדה הראשי מפריז לז'נבה, וב-19 ביולי 1919 שינתה את שמה ל-Société Générale de Surveillance. החברה נוהלה על ידי ז'אק עד למותו בשנת 1966 ולאחריו לקח את הניהול בנו  גרגורי צ'ארלס סלמנוביץ.

באמצע המאה העשרים הרחיבה החברה את פעילותה למתן שירותי פיקוח ובחינה בשלל תחומים, בהם תעשייה, מחצבים, נפט, גז וכימיקלים, בין השאר באמצעות רכישת חברות העוסקות בפיקוח בתחומים אלה. ב-1965 רכשה החברה חברה העוסקת בבדיקות לא הורסות. ב-1981 החברה הפכה לחברה ציבורית שמניותיה נסחרות בבורסת SIX השווייצרית, וב-1985 צורפה ל. בעקבות התפרקות ברית המועצות הרחיבה החברה את פעילות גם למדינות ברית המועצות לשעבר.

בישראל מיוצגת החברה על ידי חברת ג'סקו – חברה כללית להשגחה בע"מ.

## קישורים חיצוניים
* 

* Our History, SGS
* מעורבות החברה בפרשות שחיתות

## הערות שוליים

קטגוריה:חברות הנסחרות בבורסה השווייצרית SIX
קטגוריה:חברות שווייצריות
בריאן קרייג

**בריאן אלן קרייג** (באנגלית: **Bryan Allen Craig;** נולד ב-27 באוקטובר 1991) הוא שחקן אמריקאי. הוא ידוע בעיקר בזכות תפקידו כמורגן קורינתוס (אנ') באופרת הסבון "ג'נרל הוספיטל" (אנ') ובזכות תפקידו כחואקין פרז בסדרה "צרות טובות".

## ביוגרפיה
קרייג נולד ב-27 באוקטובר 1991 בבוקה ראטון, פלורידה,  בנם של ליסט ודוני קרייג, יש לו אח צעיר בשם בראדלי אלן קרייג. 

בגיל 19 עזב את פלורידה כדי להמשיך בקריירת משחק בלוס אנג'לס.

## קריירה
לאחר שעבר ללוס אנג'לס, קרייג לוהק לתפקיד ג'סטין בסרט "Christmas Spirit" משנת 2011. באותה שנה שיחק בסדרת הטלוויזיה "The Nine Lives of Chloe King" בעונתה הראשונה והיחידה.

ב-17 באפריל 2013, ערוץ ABC אישר כי קרייג לוהק לתפקיד מורגן קורינתוס באופרת הסבון "ג'נרל הוספיטל". על תפקידו בסדרה הוא היה מועמד ארבע פעמים בטקס פרסי האמי לשעות היום בקטגוריית השחקן הצעיר המצטיין בסדרת דרמה, וזכה בפרס שנתיים רצופות. ב-15 בספטמבר 2016, קרייג הודיע באמצעות אינסטגרם כי החליט לעזוב את הסדרה. 

לאחר שעזב את הסדרה קרייג הופיע בתפקיד חוזר בסדרת הטלוויזיה "חירות ואומץ" מ-2017 עד 2018. 

בשנת 2019, הוא שיחק בדרמה הטלוויזיונית של ABC "גרנד הוטל". 

בשנת 2022 שיחק בסרט "מה זאת אהבה?" ששודר לראשונה באוגוסט בשירות הזרמת המדיה נטפליקס. באותה שנה הצטרף כדמות ראשית לעונתה הרביעית של הסדרה "צרות טובות" של רשת Freeform. בסדרה, קרייג מגלם את חואקין פרז, דייר חדש ומסתורי בקוטרי ועיתונאי שמחפש את אחותו, ג'נה. 

## חיים אישיים
קרייג התארס ביוני 2015 לשחקנית קלי טיבוד (אנ') שותפתו לסדרה "ג'נרל אוספיטל". הם היו ביחד מאז 2013 עד לפרידתם בשנת 2016. 

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:זוכי אמי בשעות היום: שחקן צעיר בדרמה
קטגוריה:אמריקאים שנולדו ב-1991
יאספאטי

**יאספאטי** (בהונגרית: **Jászapáti**) היא עיירה במחוז יאס-נאג'קון-סולנוק, באזור המישור הגדול הצפוני במרכז הונגריה.

## גאוגרפיה
יאספאטי משתרעת על שטח של  ואוכלוסייתה מונה 8,585 איש (נכון ל-2014).

## פוליטיקה
ראש העיר הנוכחי של יאספאטי הוא פרנץ פרקש (Ferenc Farkas) ממפלגת פידס (Fidesz-KDNP).

האספה העירונית המקומית, שנבחרה בבחירות לרשויות המקומיות ב-2019, מורכבת מ-9 חברים (ראש עיר ו-8 חברי פרלמנט ברשימה אישית) המחולקים למפלגות ובריתות פוליטיות.

## היסטוריה
### הקהילה היהודית
לפני הכיבוש הגרמני היו ביאספאטי 169 תושבים יהודים מתוך כ-16,000 תושבים באוכלוסייה. רובם התפרנסו ממסחר ומלאכה. קהילת יהודי יסאפטי הייתה קהילת סטטוס קוו וקיימה בית ספר יהודי.

במאי 1944 פורסם צו לריכוז יהודי המחוז בגטאות. בעקבות צו זה הוקם באותו חודש גטו בעיירה יאספאטי. היהודים גורשו לגטו בלא רכושם.

ב-30 ביוני הועברו לבית חרושת ללבנים במונור ובתחילת יולי גורשו לאושוויץ.

## ערים תאומות
ליאספאטי ברית ערים תאומות עם:
* 
* 
* 

## גלריה

קובץ:Jászapáti légi3.jpg|צילום אווירי של יאספאטי
קובץ:Hungary Jaszapati church.jpg|כנסיית יאספאטי
קובץ:Bahnhof, 2020 Jászapáti.jpg|תחנת הרכבת ביאספאטי
קובץ:1848-49 Revolution memorial name panel K-Zs, 2020 Jászapáti.jpg|אנדרטה לחיילים מיאספאטי שנהרגו במהלך מהפכת 1848 בהונגריה
קובץ:Cemetery Chapel, 2020 Jászapáti.jpg|קפלה של בית קברות
קובץ:Volt malomépület, helyi védelem alatt, 2020 Jászapáti.jpg|טחנת יאספאטי לשעבר


## קישורים חיצוניים

*  
* 

## הערות שוליים

קטגוריה:הונגריה: עיירות יהודיות
מוקה (הרפובליקה הדומיניקנית)

**מוקה** (בספרדית: **Moca**) היא בירת מחוז אספאיאט בחבל סיבאו שברפובליקה הדומיניקנית, והעיר העשירית בגודלה במדינה עם אוכלוסייה של 173,442 תושבים, העיר ממוקמת 18 קילומטרים מזרחה מהעיר השנייה בגודלה במדינה, סנטיאגו דה לוס קביירוס. היא מחולקת לשמונה מחוזות עירוניים: סן ויקטור, לאס לגונס, חוסה קונטררס, חואן לופס, אל איגריטו, לה אורטגה, מונטה דה לה חגואה וקנקה לה ריינה.

הכפר הוקם ב-1780 על ידי והוכרז כעיר ב-1822.

העיר ידועה בשם "לה וייה ארואיקה" (העיירה הגיבורה) בשל מספר הגברים והנשים ממוקה שמילאו תפקיד מרכזי בהיסטוריה של הרפובליקה הדומיניקנית בהפלת שני דיקטטורים, אוליסס ארו (Ulises Heureaux) ורפאל טרוחיו, והבאת הדמוקרטיה חזרה למדינה.

במוקה נמצאת קתדרלת Corazon Sagrado de Jesus ("הלב הקדוש של ישו"). כל חלונות הזכוכית שלה הובאו במקור מאיטליה ומתארים את שנים-עשר השליחים ואת דרכו של ישו לצליבה.

לפי חלק מהטענות שם העיר "מוקה" פירושו עץ המשקיף על גדות הנהר. אחרים טוענים שהמילה מגיעה מאזור מוקאן הקרוב. אחרים טוענים שהמילה Moca מבוססת על שם גידול הקפה: Mocca. לפי פרנקלין טורס מוקה נגזר ממונח ילידי אשר אומץ על ידי המתיישבים האירופים.

למוקה מגזר בנקאי חשוב מאוד, העיר היא בית לסניפי כל הבנקים המסחריים במדינה. עסק חזק בחנויות, רהיטים, סופרמרקטים, מחסנים, מפעלי הנעלה, מזון, בנייה וחומרה.

בעיר יש את חברת ייצור קפה בשם "Industries Banilejas". העיר ידועה גם בייצור החקלאי שלה, כאשר בננות וקסאווה הם גידולים עיקריים. פירות נוספים: בננות, אפונת יונים, טארו, בטטות, דלעת, שעועית, קפה, תפוזים, לימונים, אשכולית, פאפאיה ועוד. מגוון ירקות כגון חסה, עגבניות, חצילים, פלפלים, כרוב מגדלים, בין אחרים. יש לה גם התפתחות גדולה במוצרי עופות, עם ייצור של 70% במגזר זה.

## אקלים
במרבית ימות השנה, טמפרטורת המקסימום עולה מעל 30 מעלות צלזיוס וטמפרטורת המינימום נמוכה מ־23 מעלות צלזיוס. בשנה ממוצעת יורדים כ־385 מילימטרים של משקעים. הטמפרטורות עלולת לעלות אל מעל ל־35 מעלות צלזיוס ולרדת אל מתחת ל־16 מעלות צלזיוס.

## קישורים חיצוניים

* 
* 

## הערות שוליים

קטגוריה:הרפובליקה הדומיניקנית: ערים
קטגוריה:יישובים שהוקמו ב-1780
גביע ווינר בכדורסל 2022

**גביע ווינר בכדורסל ל[[עונת 2022/2023 בליגת העל בכדורסל|שנת 2022]]** היא התחרות ה־17 להיווסדו של מפעל גביע ווינר סל. כל קבוצת ליגת העל לקחו חלק בטורניר מלבד הפועל חיפה שהשתתפה באותם הימים במוקדמות היורופקאפ.

## הסיבוב הראשון
6 קבוצות השתתפו בסיבוב הראשון ו-5 קבוצות נוספות שסיימו בעונה שעברה במקומות 1–5 הצטרפו בשלב רבע הגמר, משחקי הסיבוב הראשון התקיימו באולמות של הקבוצות שסיימו במיקום גבוה יותר בעונה שעברה.

## רבע הגמר
בשלב רבע הגמר נפגשו 3 המנצחות מהסיבוב הראשון יחד עם 5 הקבוצות שהצטרפו בשלב זה, החל מרבע הגמר כלל המשחקים נערכו בהיכל אנרבוקס בחדרה.

## חצי הגמר
לשלב חצי הגמר העפילו 4 המנצחות בשלב רבע הגמר.

## גמר
בשלב הגמר נפגשו הפועל ומכבי תל אביב לדרבי ראשון לעונה במסגרת גמר גביע ווינר.
משחק הגמר התקיים ב־23 באוקטובר 2022 בעיר חדרה.

## מהלך הטורניר

קטגוריה:2022 בישראל: כדורסל
קטגוריה:תחרויות כדורסל ב-2022
קטגוריה:עונות בגביע ווינר סל
אליוט טיטנסור

**אליוט טיטנסור** (באנגלית: **Elliott Tittensor**; נולד ב-3 בנובמבר 1989) הוא שחקן אנגלי.

## קריירה
אליוט טיטנזור ואחיו התאום, לוק, הופיעו באופרת סבון הבריטית "ברוקסייד".

בעונה הראשונה של סדרת הטלוויזיה "לגדול בלי בושה" ששודרה בערוץ 4 התאומים טיטנסור חלקו את התפקיד של קרל גלאגר. אליוט המשיך לשחק בסדרה לאחר שלוק עזב.

בשנת 2010 שיחק בפרק בסדרה "עדות אילמת". הוא שב לשחק בפרק נוסף בשנת 2021.

בשנת 2017 שיחק בסרט הקולנוע "דנקרק".

בשנת 2022 הופיע בפרק בסדרת הטלוויזיה "בית הדרקון". בסדרה הוא משחק לצד אחיו והם מגלמים תאומים וחברים במשמר המלך של המלך וייסריז הראשון.

## חיים אישיים
אליוט הוא אחיו התאום הזהה של לוק. שניהם מהייווד, מנצ'סטר ולמדו בתיכון הייווד. הוא היה במערכת יחסים עם קאיה סקודלריו מסוף 2009 עד תחילת 2014. מערכת היחסים ביניהם פורסמה כשסקודלריו תמכה בטיטנסור לאחר מעצרו לאחר תאונה שבה כמעט הרג מישהו בזמן שנהג במכונית לא מבוטחת וגרם לקורבן לפציעות חמורות ולעיוורון. הוא הודה בנהיגה ללא ביטוח ונתבע בגין נזקים שנבעו מאחריותו ותפקודו במהלך האירוע.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:תאומים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1989
יאן טבצ'ניק

**יאן פטרוביץ' טבצ'ניק** (באוקראינית: **Ян Петрович Табачник**; 31 ביולי 1945 – 11 בספטמבר 2023) היה נגן אקורדיון אסטרדה יהודי סובייטי ואוקראיני, מלחין, אמן העם של אוקראינה (1994), חבר הראדה העליונה של אוקראינה של הכינוס החמישי, השישי והשביעי (מפלגת האזורים).

## ביוגרפיה
יאן טבצ'ניק נולד ב-31 ביולי 1945 למשפחה יהודית בצ'רניבצי. טבצ'ניק התחיל ללמוד לנגן באקורדיון בגיל 10, מגיל 13 כבר הופיע בהזמנה. בגיל 16 הוא הפך לאמן של התזמורת של הקרקס הממלכתי של קייב על הבמה, בגיל 18, בשנת 1964, הוא הופיע על הבמה כאמן של הפילהרמוניה המחוזית של אסטרחן.

בסוף שנות ה-60 חזר לצ'רניבצי, שם עבד בין השנים 1970–1978 כמנהל בית התרבות של רובע פרבומאיסק.

בשנת 1979, בהזמנת הפילהרמונית המחוזית של זפורוז'יה, הוא עבר לזפורוז'יה ועד 1994 ניהל את האנסמבל ווקאלי ואינסטרומנטלי שיצר.

ב-1995 עבר לאודסה, שם פתח את "התיאטרון העירוני למוזיקה של יאן טבצ'ניק".

בשנים 1997–1998 היה פרופסור במחלקה לכלי עם באוניברסיטה הלאומית לתרבות ואמנויות בקייב .

בשנת 2000 עבר לקייב, שם הקים את "מרכז היצירה הבינלאומי של יאן טבצ'ניק".

בתקופת ברית המועצות טבצ'ניק הוציא 5 אלבומים. בתקופת אוקראינה העצמאית הוא הוציא 11 אלבומים כאשר חלק מהם כללו רק שירים שנכתבו על ידו.

על פעילותו לקידום התרבות הוענקו ליאן טבצ'ניק מספר עיטורים אוקראינים.

בשנים 2011 ו-2015 יצאו לאור ספרים ביוגרפיים שטבצ'ניק השתתף בכתיבתם.

נפטר ב-11 בספטמבר 2023 בתל אביב לאחר מאבק של שנתיים בסרטן ריאות..

## קישורים חיצוניים

## הערות שוליים

קטגוריה:פוליטיקאים יהודים אוקראינים
קטגוריה:חברי המועצה העליונה של אוקראינה
קטגוריה:יהודים חברי הפרלמנט האוקראיני
קטגוריה:נגנים יהודים אוקראינים
קטגוריה:מלחינים יהודים אוקראינים
קטגוריה:מוזיקאים יהודים אוקראינים
קטגוריה:נגני אקורדיון
קטגוריה:סובייטים שנולדו ב-1945
קטגוריה:אוקראינים שנפטרו ב-2023